বৈঠকৰ পিছত জাৰি কৰা এক বিজ্ঞপ্তি অনুসৰি পশ্চিমবংগ আৰু উৰিষ্যাত ৰাষ্ট্ৰীয় দুৰ্যোগ সহাৰি বাহিনী (এন ডি আৰ এফ) ৰ প্ৰায় ১০৬ টা আৰু ৪৬ টা দল মোতায়েন কৰা হৈছিল যিয়ে ১,০০০ ৰো অধিক লোকক উদ্ধাৰ কৰিছিল। আনহাতে উক্ত দলসমূহে ২,৫০০ ৰো অধিক বতাহৰ ফলত বাগৰি পৰা গছ আৰু খুটা আঁতৰ কৰি যাতায়াতৰ পথবোৰ মুকলি কৰিছিল। যদিও ঘূৰ্ণীবতাহ য়াছে ভাৰতীয় বতৰ বিজ্ঞান বিভাগে অনুমান কৰা ধৰণৰ ভয়াবহ নাছিল, তথাপি ইয়াৰ ফলত সাগৰপৃষ্ঠ ৪ মিটাৰ লৈকে ওফন্দি উঠিছিল।ফলত বালাচোৰ আৰু ভদ্ৰকৰ উপকূলীয় গাওঁবোৰ প্লাবিত হোৱাৰ লগতে ভূমিস্খলন হৈছে। ক্ষতিগ্ৰস্ত ৰাজ্যবোৰৰ উপকূলীয় অঞ্চলসমূহৰ পৰা প্ৰায় ১ নিযুতৰো অধিক লোকক স্থানান্তৰ কৰা হৈছিল।